Satt i arrest etter å ha stukket fra båtkrasj
To menn i 40-årene er satt i arrest i påvente av å bli avhørt etter en båtulykke tidlig søndag morgen, skriver BT. De stakk fra stedet etter at båten de kjørte havnet rett på land i høy fart. – Vi har fått kontakt med dem på en adresse, og vil nå ta dem med til legevakten. Der vil de bli sjekket for blant annet skader og eventuell promille, sier operasjonsleder i Haugaland og Sunnhordland politidistrikt, Jan Magne Østebøvik, til VG søndag formiddag. Fikk du med deg? Her gikk sjøsettingen galt En av mennene er eier av den ti meter lange cabincruiseren, som er av typen Fairline. Politiet og Hovedredningssentralen hadde da hatt en pågående leteaksjon over flere timer etter de to personene, etter at meldingen om den havarerte båten ved Langenuen på Stord ble meldt inn til HRS rundt klokken 6.15 søndag morgen. Har du lest? Bilføreren måtte nyse - havnet rett til sjøs – Vi søkte i sjøen rundt båten, etter at vi fikk opplyst at det var to personer ombord. Vårt anliggende er å få sjekket dem, de har vært i en alvorlig kollisjon og kunne ha slått seg skikkelig, sier Jan Lillebø i HRS Sør-Norge. – Båtføreren burde ha varslet om hendelsen, så vi hadde unngått det store søket som ble satt igang, sier operasjonsleder Østebøvik.
Det ble igangsatt en massiv leteaksjon etter to personer som var forsvunnet etter en båtkrasj på Stord søndag morgen.